REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/130-21

20. april 2021. godine

B e o g r a d

Z A P I S N I K

30. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 16. APRILA 2021. GODINE

 Sednica je počela u 10.00 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Nevena Veinović, Jovan Palalić, Luka Kebara, Ilija Matejić, Vuk Mirčetić, Uglješa Mrdić, Violeta Ocokoljić, Olja Petrović, Željko Tomić, Milenko Jovanov, Balint Pastor, Dubravka Kralj i Toma Fila.

Sednici su prisustvovali i Vojislav Vujić, zamenik člana Odbora Marije Jevđić i Borislav Kovačević, zamenik Đura Perića.

 Sednici nije prisustvovala Milena Popović, niti njen zamenik.

 Na poziv predsednika Odbora, sednici su prisustvovali: Ivica Dačić, predsednik Narodne skupštine, Ana Brnabić, predsednik Vlade Republike Srbije, Jadranka Joksimović, ministar za evropske integracije, Gordana Čomić, ministar za ljudska i manjinska prava i društveni dijalog, Maja Popović, ministar pravde, Gradimir Nenadović, zamenik direktora Republičkog sekretarijata za zakonodavstvo, Vladan Petrov, sudija Ustavnog suda, Dirk Lorenc, predstavnik delegacije Evropske Unije u Republici Srbiji i Danko Runić, predstavnik Kancelarije Saveta Evrope u Beogradu.

 Sednici su, na poziv predsednika Odbora prisustvovali i: dr Vladimir Orlić, potpredsednik Narodne skupštine, potpredsednik Narodne skupštine i predsednik Odbora za evropske integracije Elvira Kovač, Žarko Bogatinović, zamenik predsednika Odbora za zaštitu životne sredine, Dragana Barišić, član Odbora za zdravlje i porodicu, Đorđe Dabić, zamenik predsednika Odbora za pravosuđe, državnu upravu i lokalnu samoupravu, Đorđe Kosanović, zamenik predsednika Odbora za odbranu i unutrašnje poslove, Muamer Bačevac, predsednik Odbora za ljudska i manjinska prava i ravnopravnost polova, Milimir Vujadinović, predsednik Odbora za dijasporu i Srbe u regionu, mr Igor Bečić, predsednik Odbora za kontrolu službi bezbednosti, Sandra Božić, predsednik Odbora za kulturu i informisanje, Marijan Rističević, predsednik Odbora za poljoprivredu, šumarstvo i vodoprivredu, Veroljub Arsić, predsednik Odbora za privredu, regionalni razvoj, trgovinu, turizam i energetiku, dr Aleksandra Tomić, predsednik Odbora za finansije, republički budžet i kontrolu trošenja javnih sredstava, dr Aleksandar Martinović, predsednik Odbora za administrativno-budžetska i mandatno – imunitetska pitanja i predsednik PG Aleksandar Vučić - za našu decu, Đorđe Milićević, predsednik PG SPS, Branimir Jovanović, predsednik PG SDPS i Samir Tandir, predsednik PG Stranka pravde i pomirenja SPP-Ujedinjena seljačka stranka USS.

Na predlog predsednika, Odbor je jednoglasno (15 glasova za) usvojio sledeći

D n e v n i r e d:

 1. Razmatranje Predloga za promenu Ustava Republike Srbije (010-1984/20 od 4. decembra 2020. godine), koji je podnela Vlada.

 **Prva tačka dnevnog reda:** Razmatranje Predloga za promenu Ustava Republike Srbije (010-1984/20 od 4. decembra 2020. godine), koji je podnela Vlada

 Na početku, predsednik Odbora podsetila je prisutne da je Vlada Republike Srbije je 4. decembra 2020. godine podnela Narodnoj skupštini Predlog za promenu Ustava Republike Srbije, da prema članu 203. stav 1. Ustava Republike Srbije, predlog za promenu Ustava može podneti najmanje jedna trećina od ukupnog broja narodnih poslanika, predsednik Republike, Vlada i najmanje 150.000 birača, da je članom 142. stav 1. Poslovnika Narodne skupštine utvrđeno da se predlog za promenu Ustava podnosi u pisanom obliku, s obrazloženjem, kao i da Odbor za ustavna pitanja i zakonodavstvo, u skladu sa članom 142. stav 2. Poslovnika, a u vezi sa članom 48. stav 1. alineja prva Poslovnika, utvrđuje da li je navedeni predlog podnet od strane Ustavom ovlašćenog predlagača i u propisanom obliku.

 U diskusiji po ovoj tački dnevnog reda učestvovali su: Ivica Dačić, predsednik Narodne skupštine, Ana Brnabić, predsednik Vlade Republike Srbije, Maja Popović, ministar pravde, Jadranka Joksimović, ministar za evropske integracije, Gordana Čomić, ministar za ljudska i manjinska prava i društveni dijalog i Jelena Žarić Kovačević, predsednik Odbora.

 Na predlog predsednika Odbora, Odbor je odlučio da pokrene aktivnosti u postupku za promenu Ustava, koje su u delokrugu rada Odbora za ustavna pitanja i zakonodavstvo. U tom cilju, Odbor će organizovati različite oblike rasprava o ustavnim promenama kako bi se pružila prilika da se čuju različita mišljenja i stavovi. Takođe, Odbor će, u dogovoru sa predstavnicima predlagača i drugim činiocima, u narednom periodu definisati dinamiku rada i aktivnosti koje ćemo sprovoditi u cilju postizanja društvenog konsenzusa o ustavnim promenama o kojima će Skupština na kraju odlučivati.

 Odbor je odluku doneo većinom glasova (12 glasova za).

 Sednica je završena u 11.00 časova.

 Sastavni deo zapisnika čine stenografske beleške.

 SEKRETAR PREDSEDNIK

 dr Radoje Cerović Jelena Žarić Kovačević